open-index/open-wikipedia-markdown huggingface dataset:
கிளெய்ன் புட்டி

**கிளெய்ன் புட்டி** (Klein bottle)  என்பது கணிதத்தில், இடவியலில் திசையுறு தன்மையற்ற பரப்பிற்கான எடுத்துக்காட்டாகத் திகழும் ஒரு அமைப்பாகும்; இது ஒரு இரு பரிமாண பன்மடிவெளி ஆகும், இதற்கு எதிராக ஒரு செங்குத்து திசையனை நிர்ணயிப்பதற்கான ஒரு அமைப்பை தொடர்ந்து வரையறுக்க முடியாது. முறைசாரா முறையில், இது ஒருபுறம் மட்டுமே கொண்ட மேற்பரப்பாகும். இதன் வழியே பயணித்தால், பயணிப்பவரை தலைகீழாக புரட்டி மீண்டும் புறப்பட்ட இடத்திற்கே கொண்டு வரலாம். இதே போன்ற தொடர்புடைய திசையுறு தன்மையற்ற  பொருட்களில் மோபியஸ் நாடா மற்றும் உண்மையான வீழ்ப்புத் தளம் ஆகியவை அடங்கும். மோபியஸ் நாடாவானது முப்பரிமாண வெளியில் ஒரு மேற்பரப்பு பக்கமும்,  ஒரு எல்லையும் கொண்ட நாடாவாகும். ஆனால், கிளெய்ன் புட்டியானது எல்லையைக் கொண்டிராது.

கிளெய்ன் புட்டியானது 1882 ஆம் ஆண்டு செருமாணிய கணித அறிஞர் பெலிக்சு கிளெய்ன் என்பவரால் குறிப்பிடப்பட்டது. இது முதலில் கிளெய்ன் புறவெளி அல்லது கிளெய்ன் பரப்பு எனவே குறிப்பிடப்பட்டது. ஆனால், பிறகு தவறுதலாக கிளெய்ன் புட்டி எனக் கொள்ளப்பட்டு இறுதியில் செருமானிய மொழியிலும் அவ்வாறே எடுத்துக்கொள்ளப்பட்டது.

## வடிவமைப்பு
பின்வரும் சதுர அமைப்பானது கிளெய்ன் குடுவையின் அடிப்படையான பலகோணமாகும்.  கருத்தியலானது, படத்தில் காட்டியவாறு, ஒத்த நிறமுடைய விளிம்புகளை அம்புக்குறிகள் காட்டும்படியாக இணைக்க வேண்டும்.  உண்மையில் இது கருத்தியலாக கிளெய்ன் புட்டியானது முப்பரிமாண வெளியில் தன்னைத்தானே வெட்டிக்கொள்வதை உணர்வதற்கு முயலும் செயலாகும் என்பது குறிப்பிடத்தக்கது.

:

கிளெய்ன் புட்டியை அமைப்பதற்கு, சதுரத்தின் சிவப்பு அம்புக்குறிகள் இணைக்கப்பட்டு (இடது மற்றும் வலது புறங்கள்) ஒட்டப்படும் போது ஒரு உருளையைத் தருகிறது. இவ்வாறான உருளைகளின் முனைகளை, வட்டங்களின் மீதான அம்புக்குறிகள் ஒன்றுவது போல ஒட்டுவதற்கு, ஒரு முனையை உருளையின் பக்கவாட்டின் வழியாக கடத்திச் செல்ல வேண்டும். இது தனக்குத்தானே வெட்டிக்கொள்ளும் வட்டத்தை - கணிதவியலின்படியாக முப்பரிமாணத்தில் மூழ்க வைக்கும் கிளெய்ன் புட்டியை உருவாக்குகிறது.


Image:Klein Bottle Folding 1.svg
Image:Klein Bottle Folding 2.svg
Image:Klein Bottle Folding 3.svg
Image:Klein Bottle Folding 4.svg
Image:Klein Bottle Folding 5.svg
Image:Klein Bottle Folding 6.svg


## மேற்கோள்கள்

பகுப்பு:இடவியல்
பகுப்பு:வடிவமைப்பு
N-பியூட்டைல்பென்சீன்

**n-பியூட்டைல்பென்சீன்** (*n*-butylbenzene) என்பது C6H5C4H9 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும்.  பியூட்டைல் பென்சீனின் இரு மாற்றியங்களில், *n*-பியூட்டைல்பென்சீனானது பியூட்டைல் தொகுதியின் முதல்  கார்பன் அணுவுடன் பினைல் தொகுதி இணைந்துள்ளதாகும். இது இலேசான பிசுக்குத்தன்மையுள்ள, நிறமற்ற திரவமாகும்.  

*n*-பியூட்டைல்பென்சீனின் தொகுப்புமுறை தயாரிப்பானது குளோரோபென்சீன் உடன் பியூட்டைல்மக்னீசியம் புரோமைடு வினைபுரியும் முறையாகும்.  இந்த வினையானது நிக்கல் டைபாசுபீனை வினையூக்கியாகக் கொண்ட குமாடா இணைப்பு வினையின் முதல் செயல்முறை விளக்கமாகும். இந்த எளிதான மற்றும் செயல்திறன் மிக்க முறையானது மற்ற முறைகளுடன் ஒப்பிடப்பட்டும், வேறுபடுத்தப்பட்டும் பார்க்கப்பட்டது.

## மேற்கோள்கள்

பகுப்பு:ஆல்கைல்பென்சீன்கள்
பகுப்பு:C4-பென்சீன்கள்
பகுப்பு:பியூட்டைல் சேர்மங்கள்
செங்குந்தர் பொறியியல் கல்லூரி

**செங்குந்தர் பொறியியல் கல்லூரி** (Sengunthar Engineering College) என்பது தமிழ்நாட்டின், நாமக்கல் மாவட்டம், கொசவம்பாளையத்தில் அமைந்துள்ள ஒரு சுயநிதி பொறியியல் கல்லூரி ஆகும். இக்கல்லூரியானது &nbsp; திருச்செங்கோட்டிலிருந்து 3 கி.மீ தொலைவிலும், நமக்கலில் இருந்து 30 கி.மீ. தொலைவிலும் அமைந்துள்ளது.

## துவக்கம்
இந்த கல்லூரியானது செங்குந்தர் அறக்கட்டறையால் 2001 இல் தொடங்கப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

## வசதிகள்

### நூலகம்
இந்த கல்லூரி நூலகத்தில் 40,000 தொகுதிகளில், 9,200 தலைப்புகளில், 120 இந்திய இதழ்கள் மற்றும் 56 சர்வதேச பத்திரிகைகள் அகில இந்திய தொழில்நுட்பக் கல்விக் குழு கூட்டமைப்பின் 601 இயங்கலை பத்திரிகைகள் போன்றவற்றைக் கொண்டுள்ளன. இந்த நூலகத்தில் 1,400 க்கும் மேற்பட்ட குறுந்தகடுகள் மற்றும் நெகிழ்வுகளின் தொகுப்பு உள்ளது. பொறியியல் பட்டதாரி தகுதித் தேர்வு, வெளிநாட்டு மொழியாக ஆங்கிலத் தேர்வு, ஜிஆர்இ, மேலாண்மைப் பட்டத்திற்கான நுழைவுத்தேர்வு, பாதுகாப்பு சேவை மற்றும் இந்தியக் குடியியல் பணிகள் போன்ற போட்டித் தேர்வுகளுக்கு தயாராவதற்கான பல புத்தகங்களும் குறிப்புதவிக்கும் எடுத்துச் சென்று படிக்கவும் கிடைக்கின்றன.

## வெளி இணைப்புகள்

* அதிகாரப்பூர்வ வலைத்தளம்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
கே. கே. பாலசுப்பிரமணியன்

** கே.கே.பாலசுப்ரமணி ** (*K. K. Balasubramanian* ) என்பவர் தமிழக அரசியல்வாதி ஆவார். இவர் தமிழக  முன்னாள் அமைச்சரும், திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார். இவர் 2001ஆம் ஆண்டு தமிழக சட்டசபைக்கான தேர்தலில் திருவரங்கம் தொகுதியிலிருந்து அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:திருச்சிராப்பள்ளி அரசியல்வாதிகள்
பகுப்பு:தமிழக முன்னாள் அமைச்சர்கள்‎
பகுப்பு:14 ஆவது தமிழ்நாடு சட்டமன்ற உறுப்பினர்கள்
பி. அண்ணாவி

** பி. அண்ணாவி ** (*P. Annavi * ) என்பவர் தமிழக அரசியல்வாதி ஆவார். இவர் ஜெயலலிதா அமைச்சரவையில் தொழிலாளர் நலத் துறை அமைச்சராக  இருந்துள்ளார்  

, திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார்

## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்‎
பகுப்பு:திருச்சிராப்பள்ளி அரசியல்வாதிகள்
சசூரி பொறியியல் கல்லூரி

**சசூரி பொறியியல் கல்லூரி** (Sasurie College of Engineering) என்பது இந்தியாவின், தமிழ்நாட்டின், திருப்பூரில் உள்ள விஜயமங்கலத்தில் அமைந்துள்ள ஒரு பொறியியல் கல்லூரி ஆகும். 2001 இல் நிறுவப்பட்ட இக்கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.

இந்தக்கல்லூரியானது தொழிலதிபரான ஏ. எம். கந்தசாமியால்  பொன்முடி முத்துசாமி கவுண்டர் அறக்கட்டளையின் ஒரு பகுதியாக நிறுவப்பட்டது.

சசூரி பொறியியல் கல்லூரி 2001 ஆம் ஆண்டு திருப்பூரில் உள்ள விஜயமங்கலத்தில் தொடங்கப்பட்டது.

இங்கு ஐந்து இளநிலை படிப்புகள் மற்றும் நான்கு முதுநிலை படிப்புகளை வழங்கப்படுகிறது. மேலும் கூடுதலாக ஒரு இளநிலைப் படிப்பையும், ஒரு முதுநிலைப் படிப்பையும் வழங்குவதற்கான முயற்சிகளை மேற்கொண்டுள்ளது.

## இளநிலை படிப்புகள்

* பி.இ. கணினி அறிவியல் 
* பி.இ. மின்னணுவியல் மற்றும் தொடர்பியல் 
* பி.இ. மின் மற்றும் மின்னணுவியல் 
* பி.இ. இயந்திரப் பொறியியல் 
* பி.இ. குடிசார் பொறியியல்

## முதுநிலை படிப்புகள்

* முதுநிலை வணிக மேலாண்மை 
* எம்.இ கணினி அறிவியல் 
* எம்.இ. பேரளவு ஒருங்கிணைச் சுற்று 
* எம்.இ. பி.இ.டி 
* எம்.இ. அப்ளைடு எலக்ட்ரானிக்ஸ் 
* எம்.டெக். தகவல் தொழில்நுட்பம்

இந்த அறக்கட்டளையால் நிறுவப்பட்ட தமிழ்நாட்டின் பிற கல்வி நிறுவனங்கள் பின்வருமாறு:

* சசூரி பொறியியல் கல்லூரி, திருப்பூர் 
* சசூரி  பொறியியல் கல்வி நிறுவனம் , கோவை 
* சசூரி கலை மற்றும் அறிவியல் கல்லூரி, திருப்பூர் 
* சசூரி கல்வியியல் கல்லூரி, திருப்பூர் 
* நிருதி வித்யா பவன், திருப்பூர் 
* மலர் ஏ.சி.இ பப்ளிக் பள்ளி, மனரை, திருப்பூர்  
* பில்லாபோங் உயர் சர்வதேச பள்ளி, அன்னூர்

பகுப்பு:திருப்பூர் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
பிரியாத வரம் வேண்டும் (தொலைக்காட்சித் தொடர்)

**பிரியாத வரம் வேண்டும்** என்பது ஜீ தமிழ் தொலைகாட்சியில் 17 சூன் 2019 முதல் 1 ஆகத்து 2020 வரை திங்கள் முதல் சனி வரை ஒளிபரப்பான கனவுருப்புனைவு காதல் தொலைக்காட்சி நாடகத் தொடர் ஆகும். இந்தத் தொடரில் விமல் வெங்கடேசன், பிரியங்கா, மதுமிதா போன்றவர்கள் நடித்திருந்தனர். இத்தொடர் கொரோனா தொற்றுநோய் காரணமாக 1 ஆகத்து 2020 அன்று 203 அத்தியாயங்களுடன் முடிவடைந்தது. 

## கதைச்சுருக்கம்
முன் ஜென்மத்தில் காதலிக்கும் ரிஷி மற்றும் துர்கா. இவர்களின் காதலுக்கு எதிர்ப்பு தெரிவித்து துர்காவை ரிஷியின் குடும்பத்தினர் கொலை செய்கிறார். கதாநாயகனும் கொல்லப்படுகிறான். 300 வருடம் கழித்து மறுபடியும் சந்திக்கும் காதல் ஜோடிகள். இந்த ஜென்மத்திலும் இவர்களின் காதலுக்கு எதிராக இருக்கும் குடும்பம். தடைகளை தாண்டி முன் ஜென்மத்தில் கதாநாயகனை கொலை செய்தது யார்? இந்த ஜென்மத்தில் இவர்கள் எப்படி ஒன்று சேரப்போகின்றார்கள் என்பது தான் கதை.

## நடிகர்கள்
### முதன்மை கதாபாத்திரம்
* விமல் வெங்கடேசன் - ரிஷி
* மதுமிதா - துர்கா / அமராவதி
* பிரியங்கா - மது / மித்ரா சேனா
* மாமில்லா ஷைலஜா பிரியா - சித்ரா

### துணை கதாபாத்திரம்
* அகிலா - அபர்ணா
* காவேரி -  அபர்ணாவின் நாத்தனார்
* துரைமணி - அபர்ணாவின்  கணவன் 
* அந்திரேயா ஜேசுதாஸ் - ருத்ரைய்யா

## நடிகர்களின் தேர்வு
இந்தத் தொடரின் நாயகியாக புதுமுக நடிகை மதுமிதா ஏழை பெண்ணாக துர்கா என்ற கதாபாத்திரத்தில் நடித்திருந்தார். ரிஷி என்ற கதாபாத்திரத்தில் விமல் வெங்கடேசன் பணக்காரவீட்டு பையனாக நடித்திருந்தார். அ. இராமச்சந்திரன் என்பவர் இந்த தொடரை இயக்கியிருந்தார். இந்தத் தொடருக்காக 2 கோடி ரூபாயில் பிரமாண்டமான அரண்மனை வீடு உருவாக்கப்பட்டது என்பது குறிப்பிடத்தக்கது.

## ஒளிபரப்பு நேரம் மாற்றம்
இந்தத் தொடர் முதல் முதலில் 17 சூன் 2019 ஆம் ஆண்டு முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பாகி, நவம்பர் 4, 2019 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி, பிப்ரவரி 24, 2020 முதல் மாலை 6 மணிக்கு நேரம் மாற்றப்பட்டு முடிவடைந்தது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* ஜீ தமிழ் இணையதளத்தில்
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் கனவுருப்புனைவு தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
ஏ. கே. பத்மநாபன்

**ஏ. கே. பத்மனாபன்** (A. K. Padmanabhan) ஓர் இந்திய மார்க்சிய அரசியல்வாதியும் முன்னாள் இந்திய பொதுவுடமைக் கட்சியின் அரசாய உறுப்பினரும் ஆவார்.

## அரசியல் வாழ்க்கை
பத்மநாபன் தமிழ்நாட்டைச் சேர்ந்தவர் ஆவார். இவர் 2012 ஆம் ஆண்டு ஏப்ரல் மாதத்தில் கோழிக்கோட்டில் நடைபெற்ற  இந்திய பொதுவுடமைக் கட்சியின் (மார்க்சிஸ்ட்) 20 ஆவது மாநாட்டின் போது மத்தியகுழு உறுப்பினராகத் தேர்ந்தெடுக்கப்பட்டார்.  2013 ஆம் ஆண்டு சூன் மாதத்தில் சீனப் பொதுவுடமைக் கட்சியின் அழைப்பின் பேரில் சீனாவிற்கு சிறப்பு அழைப்பாளராகச் சென்றார். 2013 ஆம் ஆண்டில் இவர், இந்திய தொழிற் சங்க மையத்தின்  தலைவரானார். 2015 ஆம் ஆண்டு விசாகப்பட்டினத்தில் நடைபெற்ற கட்சியின் 21 ஆம் மாநாட்டில் மீண்டும் பொலிட்பீரோ உறுப்பினராகத் தேர்ந்தெடுக்கப்பட்டார். 22 ஆவது கட்சி மாநாட்டில் தபன் குமார் சென் இவருக்குப் பதிலாக அரசாய உறுப்பினரானார், இவர் மத்தியகுழு உறுப்பினராகத் தொடர்ந்தார். தற்போது பத்மநாபன் இந்திய தொழிற்சங்க மையத்தின் துணைத்தலைவராக இருக்கிறார்.

## மேற்கோள்கள்

பகுப்பு:தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:பொதுவுடமைவாதிகள்
பகுப்பு:தமிழ்நாட்டினர்
சோடியம் புரோமேட்டு

**சோடியம் புரோமேட்டு** (*Sodium bromate*) என்பது NaBrO3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமிக் அமிலத்தினுடைய சோடியம் உப்பான இச்சேர்மம் வலிமையான ஒரு ஆக்சிசனேற்றும் முகவராகும். 

## பயன்கள்

சோடியம் புரோமேட்டு முக்கியமாக கந்தகம் அல்லது வாட் வகை சாயங்களை உள்ளடக்கிய தொடர்ச்சியான அல்லது தொகுதி சாயமிடுதல் செயல்முறைகளில் பயன்படுகிறது. இதைத்தவிர, தங்கச் சுரங்கங்களில் தங்கத்தினை கரைக்க ஒரு கரைப்பானாக, தலைமுடி அலங்காரம் மற்றும்   வேதியியல் முகவர் எனப்பலவாறாகப் பயன்படுத்தப்படுகிறது.

## தயாரிப்பு

புரோமினை சோடியம் கார்பனேட்டு கரைசல் வழியாகச் செலுத்தி சோடியம் புரோமேட்டு தயாரிக்கப்படுகிறது. சோடியம் புரோமைடை மின்னாற்பகுப்பு முறை ஆக்சிசனேற்றம் செய்தும் இதை தயாரிக்கலாம். 80 செல்சியசு வெப்பநிலையில் சோடியம் ஐதராக்சைடுடன் புரோமினையும் [குளோரினையும்[[ சேர்த்து ஆக்சிசனேற்றம் செய்தும் சோடியம் புரோமேட்டை தயாரிக்கலாம். 

== தீங்குகள் ==

குடிநீரில் புரோமேட்டு கலந்திருப்பது விரும்பத்தகாதது ஆகும். ஏனெனில் இது மனித உடலில் புற்றுநோயை உருவாக்கும் தன்மை கொண்டுள்ளது என சந்தேகிக்கப்படுகிறது  கோகோ கோலாவின் தசானி என்ற புட்டியடைப்பு தண்ணீரில் அதன் இருப்பு இங்கிலாந்தில் அந்த தயாரிப்பை மீண்டும் மறுபரிசீலனைக்கு உட்படுத்தியது.  நினைவுபடுத்தியது. 

== மேற்கோள்கள் ==
 

== வெளி இணைப்புகள்==
*[http://www.sciencelab.com/msds.php?msdsId=9927261 Sodium Bromate MSDS] 

[பகுப்பு:சோடியம் சேர்மங்கள்
பகுப்பு:புரோமேட்டுகள்
பகுப்பு:ஆக்சிசனேற்றிகள்
எட்கர் ரூபின்

**எட்கர் ஜான் ரூபின்** (செப்டம்பர் 6, 1886 - மே 3, 1951) ஒரு டேனிஷ் உளவியலாளர் / நிகழ்வியல் நிபுணர் ஆவார். ரூபின் குவளை போன்ற ஒளியியற் கண்மாயைகளில் காணப்பட்டதைப் போல உருவம்-தளம் தொடர்பான புலக்காட்சி உணர்வைப் பற்றிய அவரது பணிக்காக நன்கறியப்பட்டவர் ஆவார். 

யூத பெற்றோருக்கு பிறந்த ரூபின் கோபனாவனில் பிறந்து வளர்ந்தார். 1904 ஆம் ஆண்டில் கோபனாவன் பல்கலைக்கழகத்தில் சேர்ந்தார். அவர் உளவியலில் தேர்ச்சி பெற்றார் மற்றும் 1910 ஆம் ஆண்டில் தத்துவத்தில் தனது முதுகலைப் பட்டத்திற்கான தேர்வை முடித்தார். 

## முழுமைக்காட்சி உளவியல்
உரு - பின்னணி அமைப்பில் நிபுணத்துவம் பெற்ற ரூபின், அடுத்த இரண்டு ஆண்டுகளை ஜெர்மனியின் கோட்டிங்கனில் ஜார்ஜ் எலியாஸ் முல்லருக்கு ஆராய்ச்சி கூட்டாளியாகக் கழித்தார். காட்சி உருக்களைப் பல்வேறு  கோணங்களிலும் அளவிலும் அங்கீகரிப்பதை ஆராய்ந்தார். அவரது கோட்பாடுகள் முழுமைக்காட்சி உளவியலில் செல்வாக்கு பெற்றன. ஆனால், தொடக்ககாலத்தில்  செல்வாக்குப் பெற்றவர்களின் பட்டியலில் ரூபின் பொதுவாக சேர்க்கப்படவில்லை. அவர் தன்னை ஒரு முழுமையாக்காட்சி உளவியலாளராக கருதவில்லை. அவர் பரந்த அளவிலான கோட்பாடுகளை உருவாக்குவதற்கான அவர்களின் முயற்சிகளில் சந்தேகம் கொண்டவராகவே இருந்தார். ஆயினும்கூட, அவரது சொற்பிரயோகங்கள் தக்கவைக்கப்பட்டு, கர்ட் கோஃப்காவின் முழுமைக்காட்சி உளவியலின் கோட்பாடுகளில் இடம்பெற்றது. 

1922 ஆம் ஆண்டில், ரூபின் கோபனாவன் பல்கலைக்கழகத்தில் உளவியல் பேராசிரியரானார். அவர் 1951 ஆம் ஆண்டில் இறக்கும் வரை அதே பணியில் தொடர்ந்தார்.

## வெளி இணைப்புகள்

* Litteraturpriser.dk இல் எட்கர் ரூபின் 
* ''படம் மற்றும் தரை 100'' . ஜூர்கன் எல். பிண்ட் 
* ''கெஸ்டால்ட் உளவியலின் கோட்பாடுகள் (தொகுதி 7)'' . கோஃப்கா, கர்ட் . ப. &nbsp; 183. 
பகுப்பு:1951 இறப்புகள்
பகுப்பு:1886 பிறப்புகள்
பகுப்பு:உளவியலாளர்கள்
இயேசுவின் திரு இருதய ஆலயம், பாகோடு

**பாகோடு இயேசுவின் திரு இருதய ஆலயம்** மார்த்தாண்டம், பாகோடு சுற்றுவட்டாரப் பகுதிகளில் மிகவும் பழமையான கோவில் ஆகும். இக்கோவிலானது 1933 இல் துவங்கப்பட்டது. 

## வரலாறு
கிபி 1930 ஆம் ஆண்டு கொல்லம் மறை மாவட்டத்திலிருந்து பிரிந்து கோட்டார் மறை மாவட்டம் உதயமான காலத்தில், பாகோடு பகுதியில் உள்ள சிலரின் முயற்சியால், இப்பகுதியில் கத்தோலிக்க திருச்சபை வளரத் தொடங்கியது. 1933 ஆம் ஆண்டு திரித்துவபுரம் பங்குத்தந்தை அருட்பணி தனிஸ்லாஸ் மரியா தலைமையில் பங்கின் சிலரின் துணையுடன் மறைபரப்புப் பணி தீவிரமடைந்தது.

1937 இல் ஆயர் மேதகு லாரன்ஸ் அவர்கள் கோட்டார் ஆயராக இருந்த போது  மாதிக்காவிளை என்ற இடத்தில் ஓலைக் கொட்டகை அமைக்கப்பட்டு, திரித்துவபுரத்தின் கிளைப் பங்கு என்ற தகுதியைப் பெற்றது. பின்னர் இவ்வாலயம் தற்போதைய ஆலயத்தின் வடக்குப் பகுதிக்கு மாற்றப்பட்டு **பொற்றை கோயில்** என மக்களால் அழைக்கப்பட்டது. 

குருகுல முதல்வர் அருட்பணி வின்சென்ட் அவர்களால் புதிய ஆலயத்திற்கு அடிக்கல் நிறுவப்பட்டு 1939 ஆம் ஆண்டு ஆலயம் கட்டி முடிக்கப்பட்டு, புதிய ஆயர் T. R ஆஞ்ஞிசாமியால் அர்ச்சிக்கப்பட்டது. 

குழித்துறை மறைமாவட்டத்தின் கீழ் செயல்பட்டு வருகிறது. 



## மேற்கோள்கள்

பகுப்பு:கன்னியாகுமரி மாவட்டத்திலுள்ள கிறித்தவக் கோயில்கள்
அன்னை பொறியியல் மற்றும் தொழில்நுட்பக் கல்லூரி

**அன்னை பொறியியல் மற்றும் தொழில்நுட்பக் கல்லூரி** (Annai College of Engineering and Technology) என்பது தமிழ்நாட்டின், கும்பகோணத்தில் உள்ள ஒரு  பொறியியல் கல்லூரி ஆகும். இது 1995 ஆம் ஆண்டு கே. கே. ஓ முகமது இப்ராகிம் கல்வி அறக்கட்டளையால் நிறுவப்பட்டது. இது 2000 ஆம் ஆண்டு அறக்கட்டளையாக பதிவு செய்யப்பட்டது. இதுவே கும்பகேணத்தின் முதல் சேவை சார்ந்த பொறியியல் கல்லூரி ஆகும். 

இது சென்னை அண்ணா பல்கலைக்கழக- திருச்சிராப்பள்ளி சென்னை - பிராந்திய அலுவலகத்துடன் இணைக்கப்பட்ட ஒரு பொறியியல் கல்லூரி ஆகும். இந்த கல்லூரி வளாகமானது 60 ஏக்கர் பரப்பளவில் உள்ளது. அன்னை பொறியியல் மற்றும் தொழில்நுட்ப கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்ட பாடத் திட்டங்களை இளநிலையில் ஐந்து பாடங்களை வழங்கியது. இந்தக் கல்லூரி தற்போது ஆறு இளநிலைப் பாடங்களை வழங்குகிறது. இந்தப் பாடங்களுக்கு அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் போன்றவை ஒப்புதல் அளித்துள்ளன. 

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தஞ்சாவூர் மாவட்டத்திலுள்ள பொறியியல் கல்லூரிகள்
அரசு பொறியியல் கல்லூரி

**அரசு பொறியியல் கல்லூரி** (Arasu Engineering College) என்பது இந்தியாவின், தமிழ்நாட்டின், கும்பகோணத்தில் அமைந்துள்ள ஒரு பொறியியல் மற்றும் தொழிநுட்பவியல் கல்லூரி ஆகும். இந்தக் கல்லூரிக்கு அகில இந்திய தொழில்நுட்பக் கல்விக் குழு ஒப்புதல் அளித்துள்ளது. இது  சென்னை அண்ணா தொழில்நுட்ப பல்கலைக்கழகத்துடன் இணைக்கப்பட்டுள்ளது  

## வரலாறு
அரசு பொறியியல் கல்லூரியானது ஸ்ரீ திருநாவுக்கரசு தனலட்சுமி கல்வி அறக்கட்டளையால் 2000 ஆம் ஆண்டு நிறுவப்பட்டது. இந்த அறக்கட்டளையானது சமூக சேவைக்காக 2000 ஆம் ஆண்டில் பதிவு செய்யப்பட்டது. இந்த அறக்கட்டளை தொழில்நுட்ப கல்வி மற்றும் ஆராய்ச்சித் துறையில் சிறந்த சேவையைச் செய்து வருகிறது.  

அரசு பொறியியல் கல்லூரி 2001-2002 ஆம் ஆண்டில்  அகில இந்திய தொழில்நுட்ப கல்விக் குழுவால் அங்கீகரிக்கப்பட்ட மூன்று இளநிலை பாடங்களை வழங்கியது. தற்போது இந்தக் கல்லூரியானது ஆறு இளநில்ப் பாடங்களையும்,  மூன்று முதுநிலை பாடங்களையும் வழங்கிவருகிறது 

## வழங்கப்படும் பாடங்கள்
; இளநிலை படிப்புகள் 

* பி.இ. கணினி அறிவியல் மற்றும் பொறியியல் 
* பி.இ. மின்னணுவியல் மற்றும் தொடர்பு பொறியியல் 
* பி.இ. மின் மற்றும் மின்னணுவியல் பொறியியல் 
* பி.இ. குடிசார் பொறியியல் 
* பி.இ. இயந்திரப் பொறியியல் 
* பி.இ. ஊரிதிப் பொறியியல் 
* வேளாண் பொறியியல் 
* பி.இ. உயிர் மருத்துவ பொறியியல் 
* பி.டெக். 

## மேற்கோள்கள்

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தஞ்சாவூர் மாவட்டத்திலுள்ள பொறியியல் கல்லூரிகள்
மகாராஜா தொழில்நுட்பக் கல்வி நிறுவனம்

**மகாராஜா தொழில்நுட்ப நிறுவனம்** (Maharaja Institute of Technology) என்பது இந்தியாவின், தமிழ்நாட்டின், கோயம்புத்தூர் மாவட்டம், அரசூரில் உள்ள ஒரு பொறியியல் மற்றும் மேலாண்மை கல்லூரி ஆகும். இது 2006-2007 ஆம் கல்வியாண்டில் நிறுவப்பட்டது. இதனை நிறுவியவர் பரமசிவமாவார். இக்கல்லூரி அண்ணா பல்கலைக்கழகத்தின் இணைவுக் கல்லூரியாக உள்ளது. 2007 முதல், இக்கல்லூரியானது எம்பிஏ படிப்பை வழங்கிவருகிறது.

## குறிப்புகள்

## வெளி இணைப்புகள்

* 

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
அருள்மிகு மீனாட்சி அம்மன் பொறியியல் கல்லூரி

**அருள்மிகு மீனாட்சி அம்மன் பொறியியல் கல்லூரி** (Arulmigu Meenakshi Amman College of Engineering)
*இந்தியாவின், தமிழ்நாட்டின், காஞ்சிபுரத்திற்கு அருகிலுள்ள வடவமனேந்தலில் உள்ள ஒரு பொறியியல் கல்லூரி ஆகும். 1985 இல் நிறுவப்பட்ட இந்தக் கல்லூரியை மீனாட்சி அம்மாள் அறக்கட்டளை நிர்வகிக்கிறது.

அருள்மிகு மீனாட்சி அம்மன் பொறியியல் கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு (ஏ.ஐ.சி.டி.இ.) ஒப்புதல் அளித்துள்ளது. மேலும் இது தென்னிந்தியாவின் அண்ணா பல்கலைக்கழகத்துடன் இணைக்கப்பட்டுள்ளது. 1985 ஆம் ஆண்டில் தெலுங்கு மொழி சிறுபான்மை பொறியியல் கல்லூரியாக தமிழக அரசின் ஒப்புதலின் பேரில் இந்தக் கல்லூரி நிறுவப்பட்டது.

## அம்சங்கள்
* ஆய்வகங்கள், நூலகம் மற்றும் விளையாட்டு வசதிகள். 
* காஞ்சீபுரம், செய்யாறு, வந்தவாசி, இராணிப்பேட்டை, ஆற்காடு ஆகிய இடங்களிலிருந்து கல்லூரி பேருந்து வசதி மற்றும் அரசு பேருந்து வசதிகள். 
* வளாகத்தில் மாணவர், மாணவிகளுக்கான தனித்தனி விடுதி வசதிகள்.

## இளநிலைப் படிப்புகள்
* பி.இ. குடிசார் பொறியியல் 
* பி.இ. கணினி அறிவியல் மற்றும் பொறியியல் 
* பி.இ. மின் மற்றும் மின்னணு பொறியியல் 
* பி.இ. மின்னணுவியல் மற்றும் தொடர்புப் பொறியியல் 
* பி.இ. இயந்திரப் பொறியியல் 
* பி.இ. கருவி மற்றும் கட்டுப்பாட்டுப் பொறியியல் 
* பி.டெக். தகவல் தொழில்நுட்பம் 
* பி.டெக். வேதிப் பொறியியல் 
* பி.டெக். உயிரி-தொழில்நுட்பம் 
* பி.ஆர்க். (ஐந்து ஆண்டுகள்)

## முதுநிலைப் படிப்புகள்
* எம்.இ. மின்னணு பயன்பாடு 
* எம்.இ. கணினி அறிவியல் மற்றும் பொறியியல் 
* எம்.இ. ஆற்றல் அமைப்பு  
* எம்.இ. கட்டமைப்புப் பொறியியல் 
* எம்.இ. கணினி பயன்பாடுகள் 
* வணிக நிர்வாகத்தின் முதுகலை (முழு நேரம்) 
* முதுகலை வணிக மேலாண்மை (பகுதிநேரம்)

## துறைகள்

* கட்டிடக்கலை  
* உயிர் தொழில்நுட்பம்  
* வேதிப் பொறியியல்  
* குடிசார் பொறியியல்  
* கணினி அறிவியல் மற்றும் பொறியியல்  
* மின் மற்றும் மின்னணுவியல் பொறியியல்  
* மின்னணு மற்றும் தொடர்பியல் பொறியியல்  
* இயந்திரப் பொறியியல்  
* தகவல் தொழில்நுட்பம்  
* முதுநிலை கணினி பயன்பாடுகள்  
* மேலாண்மை ஆய்வுகள் 

## குறிப்புகள்

## வெளி இணைப்புகள்

* அருள்மிகு மீனாட்சி அம்மன் பொறியியல் கல்லூரி 

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும்
பேரர்

**பேரர் மாகாணம்** (**Berar Province**), முன்னர் இது பேரரர் சுல்தானமாகவிளங்கியது. இதன் தலைநகரம் அச்சல்பூர் ஆகும். கிபி 1490 முதல் பாமினி சுல்தானகம்,  பேரர் சுல்தானகத்தை தன்னுடன் இணைத்து கொண்டது. பின்னர் 1881-இல் ஐதராபாத் இராச்சியத்தின் பகுதியாக பேரர் இருந்தது. 5 நவம்பர் 1902-இல் பேரர் பகுதியை  பிரித்தானிய இந்தியாவின் நிஜாமிடமிருந்து ஆண்டு குத்தகைக்கு எடுத்துக் கொண்டு மத்திய மாகாணத்தில் ஒரு வருவாய் கோட்டமாக இணைக்கப்பட்டது. 1881-இல் பேரரர் பகுதியின் மக்கள்தொகை 26,72,673 ஆக இருந்தது. பேரர் மக்கள் பெரும்பாலும்  மராத்தி மொழி பேசுகின்றனர்.  பேரர் பகுதியின் மொத்தப் பரப்பளவு 1,13,281 சகிமீ ஆகும். இந்திய விடுதலைக்குப் பின் தற்போது பேரர் விதர்பா எனும் பெயரில் மகாராட்டிர மாநிலத்தில் உள்ளது.

## இதனையும் காண்க
* பெரார் சுல்தானகம்
* பாமினி சுல்தானகம்
* ஐதராபாத் இராச்சியம்
* விதர்பா
* மத்திய மாகாணம், பிரித்தானிய இந்தியா
* பிரித்தானிய இந்தியாவின் மாகாணங்களும், ஆட்சிப் பகுதிகளும்

## மேற்கோள்கள்

 பகுப்பு:மகாராட்டிர வரலாறு
பகுப்பு:பிரித்தானிய இந்தியாவின் மாகாணங்கள்
பகுப்பு:பிரித்தானிய இந்தியா
நானா அலெக்சாண்டிரியா

**நானா அலெக்சாண்ட்ரியா** *(Nana Alexandria)*  என்பவர் சியார்ச்சியா நாட்டைச் சேர்ந்த ஒரு சதுரங்க வீராங்கனை ஆவார். இவர் 1949 ஆம் ஆண்டு அக்டோபர் 31 ஆம் நாள் பிறந்தார். 1976 ஆம் ஆண்டு சதுரங்க பெண் கிராண்டு மாசுட்டர் தகுதியும் 1995 ஆம் ஆண்டு அனைத்துலக நடுவர் தகுதியும் இவருக்கு வழங்கப்பட்டது. மகளிர் உலக சதுரங்க சாம்பியன் பட்டத்திற்கான  இரண்டு போட்டிகளில் நானா ஒரு சவாலாக இருந்தார். மேலும் நானா சியார்ச்சிய அரசியல்வாதியான கிகா பொகேரியாவின் தாய் ஆவார். 
## வாழ்க்கை
அலெக்சாண்டிரியாவிற்கு அனைத்துலகப் பெண் சதுரங்க மாசுட்டர் தகுதி 1966 ஆம் ஆண்டும், 1976 ஆம் ஆண்டு சதுரங்க பெண் கிராண்டு மாசுட்டர் தகுதியும் கிடைத்தன. 1966, 1968, 1969 ஆம் ஆண்டுகளில் இவர் உருசிய பெண்கள் சதுரங்க சாம்பியனாக விளங்கினார். 1975 மற்றும் 1981 ஆம் ஆண்டுகளில் நடைபெற்ற பெண்கள் உலக சதுரங்க சாம்பியன் பட்டப் போட்டியில் பங்கேற்று விளையாடினார். இப்போட்டியில் 1975 இல் நோனா கேப்ரிந்தாசிவ்லியிடம் (+3 =1 −8) என்ற புள்ளிகள் கணக்கிலும், 1981 இல் மாயா சிபுர்தானிட்சுவிடம் (+4 =8 −4) என்ற புள்ளிகள் கணக்கில் சமநிலையும் பெற்றார். 1969, 1974, 1978, 1980, 1982, 1986 ஆம் ஆண்டுகளில் சதுரங்க ஒலிம்பியாடு போட்டிகளில் இவர் உருசியாவின் சார்பாக விளையாடினார் She was one of the contributing players of the USSR team that dominated the women's Olympiads of the 1980s.. 1980 ஆம் ஆண்டுகளில் சதுரங்க ஒலிம்பியாடு போட்டிகளில் ஆதிக்கம் செலுத்திய உருசிய அணியில் இவரும் ஓர் உறுப்பினராக இருந்தார். 
பன்னாட்டு சதுரங்க கூட்டமைப்பு வழங்கும் பிடே உலகத்தரவரிசைப் புள்ளிகள் மதிப்பில் இவர் 1988 இல் அதிகபட்சமாக 2415 புள்ளிகள் பெற்றுள்ளார்.  
தற்போது பிடே அமைப்பில் நானா ஒரு நிர்வாகியாகச் செயல்பட்டு வருகிறார். இவ்வமைப்பின் பெண்கள் ஆணையத்தின் இருக்கை உறுப்பினராக 1966 முதல் 2001 வரை பணியாற்றியுள்ளார். 
## மேலும் வாசிக்க
*
* ChessBase News
## மேற்கோள்கள்
 
## புற இணைப்புகள்

*

பகுப்பு:1949 பிறப்புகள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
கார்பமிக் அமிலம்

**கார்பமிக் அமிலம்**  (**Carbamic acid)** என்பது H2NCOOH என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். அமிலத் தொகுதியானது ஒரு நைட்ரஜன் அல்லது அமீனுடன் (கார்பனுக்குப் பதிலாக) இணைக்கப்பட்டிருப்பது கார்பாக்சிலிக் அமிலம் மற்றும் ஒரு அமைடு ஆகியவற்றிலிருந்து இச்சேர்மத்தை வேறுபடுத்துகிறது. கார்பமிக் அமிலத்தின் பல வழிப்பொருட்கள் மற்றும் ஒத்த சேர்மங்கள் அறியப்படுகின்றன. அவை பொதுவாக நிலையற்றவையாக, அதாவது, அச்சேர்மம் எந்த அமீனிலிருந்து பெறப்பட்டதோ அந்த அமீனாகவும் மற்றும் கார்பன் டை ஆக்சைடாகவும் மாறுகின்றன.  இந்த வேதி வினைக்குழுவின் புரோட்டான் நீக்கம் செய்யப்பட்ட எதிரயனி (அல்லது இணைக்காரம்) ஒரு கார்பமேட் ஆகும் . கார்பமிக் அமிலம் ஒரு தள அமைவு மூலக்கூறு ஆகும்.  
## கிடைக்கும் விதம்
கார்பமிக் அமிலம் யூரியா உற்பத்தியின் போது கிடைக்கும் ஒரு இடைநிலை வினைப்பொருள் ஆகும். யூரியாவின் தயாரிப்பு வினையானது கார்பன் டை ஆக்சைடு மற்றும் அம்மோனியாவின் வினையை உள்ளடக்கியதாகும்  

: CO 2 + NH 3 → H 2 NCOOH 
: H 2 NCOOH + NH 3 CO (NH 2 ) 2 + H 2 O. 

கார்பமாயில்ட்ரான்ஸ்ஃபெரேஸ்கள் EC எண் 2.1.3 இன் கீழ் வகைப்படுத்தப்பட்ட டிரான்ஸ்ஃபெரேஸ் நொதியம் ஆகும் . 

## கார்பமிக் அமிலத்தின் வழிப்பொருட்கள்

படிமம்:Carbamic-acid-group-2D-L.png|கார்பமிக் அமிலத் தொகுதி 
படிமம்:Carbamate-group-2D.png|கார்பமேட் தொகுதி 
படிமம்:Carbamoyl-group-2D.svg|கார்பமாயில் ( **சிபிஎம்** ) தொகுதி 
படிமம்:CarbamoylChlorideFxlGp.png|கார்பமாயில் குளோரைடு தொகுதி 
 கார்பமிக் அமிலங்கள் கார்பமேட்டைக் பாதுகாக்கும் குழுக்களின் சிதைவில் இடைநிலைப் பொருள்கள் ஆகும்; ஒரு எசுத்தர் பிணைப்பின் நீராற்பகுப்பு கார்பமிக் அமிலத்தை உருவாக்குகிறது. கார்பன் டை ஆக்சைடின் வெளியேற்றமானது  பாதுகாப்பு நீக்க வினைகளை முன்னோக்கி நகர்த்தி பாதுபாப்பு செய்யப்படாத அமீனைத் தருவதை அதிகரிக்கிறது. 

கார்பமேட்டுகள் பொதுவாக கார்பமிக் அமிலத்தின் எசுத்தர்களைக் குறிக்கின்றன. மெத்தில் கார்பமேட் என்பது கார்பமிக் அமிலத்தின் எளிமையான எசுத்தர் ஆகும். கார்பமிக் அமிலங்களைப் போலன்றி, எசுத்தர்கள் நிலைத்தன்மை உடையவை ஆகும். ஆல்ககால்களுடன் கார்பமாயில் குளோரைடுகளின் வினை,  ஐசோசயனேட்டுகளுடன் ஆல்ககாலின் சேர்க்கை வினை மற்றும் அம்மோனியாவுடன் கார்பனேட் எசுத்தர்களின் வினை ஆகியவற்றால் இவை தயாரிக்கப்படுகின்றன.  

சில எசுத்தர்கள் தசை தளர்த்திகளாகப் பயன்படுகின்றன, அவை ஜிஏபிஏஏ ஏற்பியின் பார்பிட்யூரேட் தளத்துடன் பிணைக்கப்படுகின்றன.  மற்றவைகள் பூச்சிக்கொல்லிகளாகப் பயன்படுத்தப்படுகின்றன, எடுத்துக்காட்டாக ஆல்டிகார்ப்  போன்றவற்றைக் கூறலாம். 

## குறிப்புகள்

பகுப்பு:கருத்தியலான வேதிச் சேர்மங்கள்
பகுப்பு:கார்பமேட்டுகள்
பகுப்பு:Articles without UNII source
நாச்சியார்புரம்

**நாச்சியார்புரம்** என்பது ஜீ தமிழ் தொலைகாட்சியில் 8 சூலை 2019 முதல் 27 சூலை 2020 வரை முதல் திங்கள் முதல் சனி வரை ஒளிபரப்பான குடும்பம் சார்ந்த காதல் தொலைக்காட்சி நாடகத் தொடர் ஆகும். இந்த தொடரில் தினேஷ் கோபாலசாமி மற்றும் ரச்சித்தா மகாலட்சுமி இணைந்து முதன்மைக் கதாபாத்திரத்தில் நடித்துள்ளனர். இந்த தொடர் 14 ஆகத்து 2020 அன்று 218 அத்தியாயங்களுடன் நிறைவு பெற்றது.

## கதை
ஜோதி மற்றும் கார்த்தி, ஒருவருக்கொருவர் காதலிக்கிறார்கள். ஆனால் ஜோதி அத்தை ஜெயலட்சுமி நடராஜனை தனது குடும்பத்திற்கு எதிராக திருமணம் செய்து கொண்டதால் அவர்களது குடும்பம் கடந்த காலத்தில் பிரிந்தது, ஜோதி அத்தை வேறு யாருமல்ல கார்த்தியின் தாய். ஜோதி மற்றும் கார்த்தி தங்கள் குடும்பங்களுக்கு எதிராக எவ்வாறு திருமணம் செய்துகொள்கிறார்கள் என்பது கதையின் முக்கிய அம்சமாக அமைகிறது.

## நடிகர்கள்
### முதன்மை கதாபாத்திரம்
* தினேஷ் கோபாலசாமி - கார்த்திக்
* ரச்சித்தா மகாலட்சுமி - ஜோதி
* வடிவுக்கரசி - நாக ரத்னம்

### துணை கதாபாத்திரம்
* தீபா நேத்ரன் - சீதாலட்சுமி
* பிரேமி வெங்கட் - ஜெயலட்சுமி
* கிரிஷ் - நடராஜன் 
* தீபா சங்கர் - சரஸ்வதி
* வெங்கட் சுபா - ஜெயராம் 
* ரேஷ்மா - சித்ரா
* பாரதி மோகன் - பொய்யாமொழி
* உஷா சாய் - மறிக்கொழத்து 
* ஃபரினா அசாத் - ஷோபனா      
* பவித்ரா ராஜசேகரன் - ஆண்டாள் 
* காவ்யா - ஜானவி 
* ரீமா - ஐஸ்வர்யா 
* சுதா இராமானுசன் - சாந்தகுமாரி
* மது மோகன் - சாந்தகுமார் 
* அழகப்பன் - பவுன்ராஜ் 
* ஸ்ரீ குமார்- சிறப்புத் தோற்றம்

## நடிகர்களின் தேர்வு
இந்த தொடரில் பிரிவோம் சந்திப்போம் தொடருக்கு பிறகு தினேஷ் கோபாலசாமி மற்றும் ரச்சித்தா மகாலட்சுமி கணவன் மனைவியானதுக்கு பிறகு இணைத்து நடிக்கும் முதல் தொடர் இதுவாகும். வடிவுக்கரசி, கார்த்தி, பிரேமி வெங்கட், தீபா நேத்ரன் போன்ற பலர் முக்கியாகதாபாத்திரத்தில் நடிக்கின்றார்கள். இந்த தொடரின் கதை நாச்சியார்புரத்தில் உள்ள இரண்டு முக்கிய குடும்பம், அதற்கு நடுவில் நடக்கிற சண்டை, காதல், பிரிவுதான் கதை.

## ஒளிபரப்பு நேரம் மாற்றம்
இந்த தொடர் 8 சூலை 2019 முதல்  திங்கள் முதல் சனிக்கிழமை வரை இரவு 8:00 மணிக்கு ஒளிபரப்பாகி, நவம்பர் 4, 2019 முதல் திங்கள் முதல் சனிக்கிழமை இரவு 7 மணிக்கு ஒளிபரப்பாகி, தற்போது சூலை 27, 2020 முதல் திங்கள் முதல் சனி வரை மதியம் 3:00 மணிக்கு நேரம் மாற்றபட்டு ஒளிபரப்பானது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
கைஃபா மாவட்டம்

**கைஃபா மாவட்டம்** (, *Mehoz Ḥeifa*; ) இசுரேல் நாட்டின் ஆறு நிர்வாக மாவட்டங்களில் ஒன்று.இம் மாவட்டம் இசுரேல் நாட்டில் உள்ள கைஃபா நகரத்தை சுற்றி அமைந்துள்ளது. மாவட்டத்தின் தலைநகர் கைஃபா நகரம் ஆகும். மாவட்டத்தின் பரப்பளவு 864&nbsp;கிமீ2 (299.3&nbsp;மை2) ஆகும்.
## மக்கள் தொகை பரவல்
2016 ஆம் ஆண்டிற்கான இசுரேல் நாட்டின் மத்திய புலனாய்வு துறை தரவுகளின்படி:
* மொத்த மக்கள் தொகை: 996,300
* இனங்கள்:
** யூதர்கள்: 642,700 (69.4%)
** அராபியர்கள்: 233,000 (25.1%)
** மற்றவர்கள்: 51,000 (5.5%)

* மதங்கள் (2017 ஆம் ஆண்டின் படி):
** யூதம்: 684,100 (68.6%)
** இஸ்லாம்: 213,400 (21.4)
** டுரூசு: 26,300 (2.6%)
** கிருத்துவம்: 17,600 (1.7%)
** மத சார்பற்றவர்கள்: 56,300 (5.6%)

## மேற்கோள்கள்

பகுப்பு:இஸ்ரேலிய மாவட்டங்கள்
சமத்துவ சிலை (இராமானுஜர்)

**சமத்துவச் சிலை** (**Statue of Equality**) என்பது வைணவ ஆச்சாரியார் இராமானுஜரின் சமத்துவக் கொள்கையைப் போற்றும்படியாகவும், அவரது ஆயிரமாண்டு பிறந்தநாள் நினைவாகவும் 216அடி உயரத்தில் தெலங்காணா மாநில தலைநகரான ஐதராபாத்தில் நிறுவப்பட்ட சிலையாகும்.

## விளக்கம்
**சமத்துவச் சிலை** (**Statue of Equality**) இந்தியாவின் தமிழ்நாட்டில் 11-ஆம் நூற்றாண்டில் வாழ்ந்த வைணவ ஆச்சாரியார் இராமானுஜரின் சமத்துவக் கொள்கையைப் போற்றும்படியாகவும், இவரது ஆயிரமாண்டு பிறந்தநாள் நினைவாகவும் 216அடி உயரமுள்ள இச்சிலை 2019-இல் தெலங்காணா மாநிலத்தின் தலைநகரான ஐதராபாத் நகரத்தில் சின்ன ஜீயரால் நிறுவப்பட்டது. இச்சிலையை இந்தியப் பிரதமர் நரேந்திர மோடி 5 பிப்ரவரி 2022 அன்று திறந்து வைத்தார். 216 அடி உயரம் கொண்ட இராமானுஜர் சிலை, விரிந்த தாமரை வடிவ 54 அடி உயர பீடத்தின் மீது அமைக்கப்பட்டுள்ளது.

தியான நிலையில் அமர்ந்திருக்கும் பஞ்சலோக இராமானுஜர் சிலை 120 கிலோ கிராம் தங்கத்தால் மேற்பூச்சு பூசப்பட்டுள்ளது. இது இராமானுஜர் 120 ஆண்டுகள் வாழ்ந்ததை என்பதை நினைவு கூறுகிறது.

## இராமானுஜர் கோயில்
34 ஏக்கர் பரப்பில் அமைந்த இராமானுஜர் கோயிலின் தரை தளத்தில், 63,444 சதுர அடிப்பரப்பில் இராமானுஜரின் வாழ்க்கை வரலாற்றையும், தத்துவங்களை விளக்கும் சிற்பங்களும், சித்திரங்களும் கொண்டது.
30,000 சதுர அடி கொண்ட இரண்டாம் தளத்தில், இராமானுஜரின் 120 அடி உயரம் கொண்ட சிலை அமைக்கப்பட்டுள்ளது. 
கோயிலின் மூன்றாம் தளத்தில் 14,700 சது அடியில் வேத சாத்திரங்களின் மின் நூலகம் மற்றும் ஆய்வு மையம் உள்ளது.

## மேற்கோள்கள்

## வெளி இணைப்புகள்
* சமத்துவ சிலையின் அதிகாரப்பூர்வ இணையதளம்

பகுப்பு:இந்தியாவில் உள்ள சிலைகள்
பகுப்பு:ஐதராபாத்து
பகுப்பு:வைணவ சமயம்
பகுப்பு:தெலங்காணாவில் உள்ள இந்துக் கோயில்கள்
ஏ. மலர்மன்னன்

**அ. மலர்மன்னன்** (A. Malarmannan)(16 சனவரி 1937-18 மே 2014) என்பவர் இந்திய அரசியல்வாதியும் தமிழ்நாடு சட்டப்பேரவையின் முன்னாள் உறுப்பினரும் ஆவார்.

## சட்டமன்ற உறுப்பினர்
திருச்சிராப்பள்ளி சட்டப்பேரவைத் தொகுதியில் இருந்து இரண்டு முறை தமிழக சட்டப்பேரவைக்கு (1984 மற்றும் 1989 ஆம் ஆண்டுகள்) திராவிட முன்னேற்றக் கழகத்தின்  வேட்பாளராக தேர்ந்தெடுக்கப்பட்டார்.

## மறுமலர்ச்சி திராவிட முன்னேற்றக் கழக உறுப்பினராக
1993ஆம் ஆண்டில் திராவிட முன்னேற்றக் கழகத்திலிருந்து வெளியேறி வைகோ   மறுமலர்ச்சி திராவிட முன்னேற்றக் கழகத்தைத் தொடங்கிய போது அக்கட்சியில் இணைந்தார். மலர்மன்னன் மறுமலர்ச்சி திராவிட முன்னேற்றக் கழகத்தில் தொடர்ந்து பல முக்கியப் பொறுப்புகளை வகித்தார்.

## அரசியல் வாழ்க்கை
மலர்மண்ணன் 1937ஆம் ஆண்டில் திருச்சிராப்பள்ளியில் பிறந்தார். கா. ந. அண்ணாத்துரையின் பேச்சால் ஈர்க்கப்பட்ட இவர் தனது சிறு வயதிலேயே திராவிட முன்னேற்றக் கழகத்தில் இணைந்தார். 1960களின் முற்பகுதியில், இவர் பொது நலனுக்கான பல்வேறு போராட்டங்களில் பங்கேற்றார். மேலும் 1976இல் இவர் அவசரநிலைக்கு எதிராக ஆர்ப்பாட்டம் செய்ததற்காக மிசாவின் கீழ் கைதானார். இவர் வைகோவின் நெருக்கமானவராகவும் திராவிட முன்னேற்றக் கழகத்தில் இருந்தபோது முன்னாள் முதல்வர் கருணாநிதியுடன் நெருக்கமாக இருந்தார். 1970-80களில் திமுக திருச்சிராப்பள்ளி நகர்மன்றத் தலைவராகவும், திமுக மாநில தணிக்கைக் குழு உறுப்பினராகவும், திருச்சிராப்பள்ளி நகர பொருளாளர் மற்றும் திருச்சிராப்பள்ளி நகர திமுக செயலாளராகவும் இருந்தார். கூடுதலாக, இவர் பல தமிழக சட்டமன்ற சபை குழுக்களில் உறுப்பினராகவும் இருந்தார். திருச்சிராப்பள்ளி மாவட்ட வணிகர்கள் சங்கத் தலைவர், திருச்சிராப்பள்ளி கூட்டுறவு சங்கத் தலைவர், பல்வேறு கூட்டுறவு அமைப்புகள் மற்றும் தொழிற்சங்கங்களுக்கான தலைவராகவும் பணியாற்றினார்.1994 ஆம் ஆண்டில் மதிமுக நிறுவப்பட்ட பின்னர் அவர் முக்கிய தலைவராகவும், திருச்சிராப்பள்ளி மாவட்ட செயலாளராகவும் 20 ஆண்டுகள் இருந்தார். அவர் மதிமுக உறுப்பினர்களால் மிகவும் மதிக்கப்பட்டார். மேலும், அரசியல் செயற்பாட்டாளர்களின் மரியாதையைக் கட்சிகளுக்கு அப்பாற்பட்டும் பெற்றிருந்தார். அவர் தலைமை, நேர்மை, எளிமை மற்றும் கடின உழைப்பு காரணமாக மரியாதை மற்றும் விசுவாசமான பின்தொடர்வோரைப் பெற்றார். இரண்டு பதிற்றாண்டுகளுக்கு முன்னர் கட்சி அமைக்கப்பட்டபோது வைகோ பெயரை மதிமுகவின் பொதுச் செயலாளராக முன்மொழிந்தவர் ஆவார். 

## இறப்பு
மலர்மன்னன் உடல்நலக்குறைவு காரணமாக தனது 77ஆவது வயதில் சென்னை அப்பல்லோ மருத்துவமனையில் இறந்தார்.

## மேற்கோள்கள்

பகுப்பு:திருச்சிராப்பள்ளி அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருச்சி மாவட்ட மக்கள்
பகுப்பு:1937 பிறப்புகள்
பகுப்பு:2014 இறப்புகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
அர்சத் மேத்தா

**ஹர்சத் மேத்தா** (**Harshad Mehta**) மும்பைப் பங்குச் சந்தையின் தரகர் ஆவார். இவர் மும்பைச் பங்குச் சந்தையின் பங்குகளை வாங்கி விற்றதில், 1992-இல் 27 பெரும் பொருளாதார ஊழல்  வழக்குகளில் 4,999 கோடி ரூபாய் மோசடி செய்த வழக்கில் சிக்கி பம்பாய் உயர் நீதிமன்றம் மற்றும் இந்திய உச்ச நீதிமன்றத்தால் சிறை தண்டனை பெற்றவர். சிறைவாசியாக இருக்கும் போது தனது 47-வது அகவையில் 2001-இல் சிறையில் இறந்தவர்.  

ஹர்சத் மேத்தா செய்த மோசடி களால், பங்குகளை வாங்குவதிலும், விற்பதிலும் இந்திய வங்கிச் சட்ட விதிகள் மற்றும் இந்தியப் பங்குச் சந்தைகளில் இருந்த சட்ட விதிகளில் இருந்த ஓட்டைகள் கண்டறியப்பட்டு, பின்னர் அதனை அடைத்தனர். பங்குச் சந்தையின் வணிகத்தை மேற்பார்வையிட இந்திய அரசு  1992-இல் இந்திய பங்கு மற்றும் பரிவர்த்தனை வாரியம் நிறுவியது. பின்னர் இந்த ஊழலை பற்றிய எழுதிய பத்திரிகை ஆசிரியர் சுசேதா தலால் என்பவருக்கு பத்மசிறீ வழங்கப்பட்டது.

## இதனையும் காண்க
* பங்குச்சந்தை
## மேற்கோள்கள்


## வெளி இணைப்புகள்
* NY Times Article on Harshad Mehta
* Insight on Mehta's Lifestyle 
* Mehta's Flat for Sale
* How Harshad Mehta Rigged the Indian Stock Markets 
* Unfolding the Harshad Mehta Scam

பகுப்பு:1954 பிறப்புகள்
பகுப்பு:2001 இறப்புகள்
பகுப்பு:இந்தியாவில் ஊழல்
பகுப்பு:பங்குச் சந்தை
சிவானி பொறியியல் மற்றும் தொழில்நுட்பக் கல்லூரி

**சிவானி பொறியியல் மற்றும் தொழில்நுட்பக் கல்லூரி** (**Shivani College of Engineering and Technology**) (முன்னர் சிவானி தொழில்நுட்ப நிறுவனம்) என்பது  ஐ.எஸ்.ஓ 9001: 2008 சான்றளிக்கப்பட்ட  பொறியியல் கல்லூரி ஆகும். இக்கல்லூரியானது இந்தியாவின், தமிழ்நாட்டின், திருச்சிராப்பள்ளி மாவட்டத்தில், திருச்சி-திண்டுக்கல் நெடுஞ்சாலைகளில் அமைந்துள்ளது.  2009 இல் தொடங்கப்பட்ட இக் கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.  இதற்கு புது தில்லியின் ஏ.ஐ.சி.டி.இ. ஒப்புதலைப் பெற்றுள்ளது. இக்கல்லூரியானது  சிவானி குழும கல்வி நிறுவனங்களின் ஒரு பகுதி  ஆகும். 

## நோக்கம்
"திறமையான தொழில் வல்லுநர்களாகவும் சிறந்த குடிமக்களாகவும் இருக்க இளம் மனங்களை ஊக்குவிக்கும் உலகத்தரம் வாய்ந்த நிறுவனமாக இருக்க கல்லூரி இருக்க வேண்டும்."  

## நிறுவனர் மற்றும் தலைவர்
சிவானி குழும கல்வி நிறுவனங்களின் நிறுவனர் தலைவராக முனைவர் பி. செல்வராஜ் உள்ளார். இவர் தமிழ்நாட்டையும், அதைச் சுற்றியுள்ள பல கல்வி நிறுவனங்களின் விரைவான வளர்ச்சிக்கு கருவியாக இருந்துள்ளார். இவர் தமிழ்நாட்டில் சுய நிதி பொறியியல் கல்லூரிகள் கூட்டமைப்பின் செயலாளராக உள்ளார்   மேலும் இவர் திருச்சி மாவட்ட ஆட்சியர் தலைமையிலான திருச்சி மாவட்ட நலக்குழுவின் உறுப்பினராகவும் உள்ளார். அமெரிக்காவின் புளோரிடா பல்கலைக்கழகம் இவருக்கு 'துவக்கக் கல்வி நிலையில்  குழந்தைகள் கல்வியை இடை நிற்றலை தடுக்கும்  முறைகள்' என்ற பிரிவில் இவருக்கு முனைவர் பட்டம் வழங்கியது.  

## வளாகம்
இக்கல்லூரி வளாகமானது திருச்சி-திண்டுக்கல் நெடுஞ்சாலையில் அமைதியான சூழலில் 40 ஏக்கர் பசுமையான வளாகத்தில் அமைந்துள்ளது. இக்கல்லூரி திருச்சிராப்பள்ளி நகரில் இருந்து 12 கிலோ மீட்டர் தொலைவில் அமைந்துள்ளது.  

## வழங்கப்படும் படிப்புகள்

### இளநிலை பட்டங்கள்:
* பி.இ. இயந்திரப் பொறியியல்  
* பி.இ. குடிசார் பொறியியல் 
* பி.இ. கணினி அறிவியல் மற்றும் பொறியியல் 
* பி.இ. மின்னணுவியல் மற்றும் தொடர்பு பொறியியல் 
* பி.இ. மின் மின் மற்றும் மின்னணு பொறியியல் 

### முதுநிலை பட்டங்கள்:
* எம்.இ. பேரளவு ஒருங்கிணைச் சுற்று வடிவமைப்பு 
* எம்.இ. உற்பத்தி பொறியியல் 
* எம்.இ. ஆற்றல் மின்னணுவியல் மற்றும் செயலிகள் 

## சகோதரி நிறுவனங்கள்
* சிவானி ஸ்கூல் ஆஃப் பிசினஸ் மேனேஜ்மென்ட் (எஸ்.எஸ்.பி.எம்) , திருச்சி   
* சிவானி பொறியியல் கல்லூரி (எஸ்.இ.சி) , திருச்சி  
* ஏ. கே. கே. வி மெட்ரிகுலேசன் பள்ளி, அண்ணாமலை நகர், திருச்சி. 
* எஸ். எஸ். கே பொறியியல் மற்றும் தொழில்நுட்ப கல்லூரி, கோவை. 
* எஸ். எஸ். கே பாலிடெக்னிக் கல்லூரி, திருச்சி. 
* ஸ்ரீ ரெங்கேஸ்வரர் பாலிடெக்னிக் கல்லூரி, பொட்டிரெடிபட்டி. 
* ஸ்ரீ ரெங்கேஸ்வரர் கல்வியியல் கல்லூரி, பொட்டிரெடிபட்டி. 
* ஸ்ரீ ரெங்கேஸ்வரர் ஆசிரியர் பயிற்சி நிறுவனம், பொட்டிரெடிபட்டி. 
* ஸ்ரீ மரியம்மன் கல்வியியல் கல்லூரி, திருச்சி. 
* ஸ்ரீ மரியம்மன் ஆசிரியர் பயிற்சி நிறுவனம், திருச்சி. 
* சிவானி மெட்ரிகுலேஷன் பள்ளி, தண்டேன்காரர்பேட்டை, திருச்சி. 
* சிவன் கல்வியியல் கல்லூரி, தண்டென்கர்ரன்பேட்டை, திருச்சி. 
* சிவபாகியம் தொழில்துறை பள்ளி, தண்டேன்காரன்பேட்டை, திருச்சி. 

## குறிப்புகள்

## வெளி இணைப்புகள்
* அதிகாரப்பூர்வ வலைத்தளம்  
பகுப்பு:அண்ணா பல்கலைக்கழக இணைவுக்கல்லூரிகள்

பகுப்பு:திருச்சிராப்பள்ளி மாவட்டத்திலுள்ள பொறியியல் கல்லூரிகள்
சோபியான்

**சோபியான்** (**Shopian** or **Shupiyan**) இந்தியாவின் ஜம்மு காஷ்மீர் மாநிலத்தின் காஷ்மீர் சமவெளியில் தெற்கில் அமைந்த சோபியான் மாவட்டத்தின் நிர்வாகத் தலைமையிடமும்,  நகராட்சியும் ஆகும்.

## அமைவிடம்
பிர் பாஞ்சல் மலைத்தொடரில்,  2146 மீட்டர் உயரத்தில், காஷ்மீர் சமவெளியில் அமைந்த சோபியான் நகரம்,  ஸ்ரீநகரிலிருந்து 51 கி.மீ. தொலைவிலும், புல்வாமாவிலிருந்து 20 கி.மீ. தொலைவிலும் உள்ளது.

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, 2,553 வீடுகளும், 13 வார்டுகளும் கொண்ட சோபியான் நகராட்சியின் மொத்த மக்கள்தொகை 16,360 ஆகும். 
 சோபியான் நகரத்தின் எழுத்தறிவு  78.65 % , பாலின விகிதம் 1000 ஆண்களுக்கு 756 பெண்கள் வீதம் உள்ளனர். மக்கள்தொகையில் இசுலாமியர்கள் 85.94%, இந்துக்கள் 13.12% மற்றவர்கள் 0.94% உள்ளனர்.

## மேற்கோள்கள்

## வெளி இணைப்புகள்
* 

பகுப்பு:ஜம்மு காஷ்மீர்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:சோபியான் மாவட்டம்
அமினோபாலிகார்பாக்சிலிக் அமிலம்

[இடது|thumb|170x170px| [எத்திலீன்டையமீன்டெட்ராஅசிட்டிக் காடி|EDTA எதிரயனியுடன் ஒரு உலோக அணைவுச் சேர்மம் ]]
[thumb|120x120px| [கிளைசின்|கிளைசினேட் அயனி ஒரு உலோக அயனியுடன் இடுக்கி  அணைவு சேர்மத்தை உருவாக்க முடியும் ]]
[thumb|120x120px| [அஸ்பார்டிக் அமிலம் ஒரு அமினோடைகார்பாக்சிலிக் அமிலம் மற்றும் பிற ஈந்தணைவிகளுக்கு முன்னோடியும் ஆகும். ]]
ஒரு **அமினோபாலிகார்பாக்சிலிக் அமிலம்**  (Aminopolycarboxylic acid) ன்பது (சில நேரங்களில் சுருக்கமாக **APCA**  என அழைக்கப்படுகிறது) என்பது ஒன்று அல்லது அதற்கு மேற்பட்ட நைட்ரஜன் அணுக்கள் இரண்டு அல்லது இரண்டிற்கு மேற்பட்ட கார்பாக்சில் தொகுதிகளின் கானர்பன் அணுக்கள் வழியாக இணைக்கப்பட்டுள்ள ஒரு வேதிச் சேர்மம் ஆகும்.  அமில புரோட்டான்களை இழந்த அமினோபாலிகார்பாக்சிலேட்டுகள் உலோக அயனிகளுடன் வலுவான அணைவுச் சேர்மங்களை உருவாக்குகின்றன. இந்தப் பண்பு அமினோபாலிகார்பாக்சிலிக் அமிலங்களை பலவிதமான வேதியியல், மருத்துவ மற்றும் சுற்றுச்சூழல் பயன்பாடுகளில் பயனுள்ள அணைவுச்சேர்மமாக மாற்றுகிறது.  

## அமைப்பு
இந்த ஈந்தணைவி குடும்பத்தின் தாய் சேர்மமாக  அமினோ அமிலமான கிளைசின், H2NCH2CO2H உள்ளது. இதில் அமினோ தொகுதியானது, (NH2) கார்பாக்சில் தொகுதியிலிருந்து, (CO2H) ஒற்றை மெத்திலீன் (CH2) தொகுதியால் பிரிக்கப்பட்டுள்ளது. கார்பாக்சில் தொகுதியானது புரோட்டானிறக்கத்திற்குட்படும் போது கிளைசினேட்டு அயனியானது ஒரு இரு அணுக்கள் மூலம் இணையும் ஈந்தணைவியாக செயல்பட முடியும். இத்தகயை ஈந்தணைவியானது, மைய உலோக அயனியை நைட்ரஜன் மற்றும் இரண்டு கார்பாக்சிலேட் ஆக்சிஜன் அணுக்களில் ஒன்று மூலமாக இணைத்து உலோக அயனிகளின் இடுக்கி அணைவுச் சேர்மங்களை உருவாக்குகின்றன  

## மேற்கோள்கள்

பகுப்பு:சமநிலை வேதியியல்
தைட்டானியம் நைட்ரேட்டு

**தைட்டானியம் நைட்ரேட்டு** (*Titanium nitrate*) என்பது Ti(NO3)4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்றும் டயாகாந்தப் பண்பும் கொண்டதாக காணப்படும் இத்திண்மம் எளிதில் பதங்கமாகிறது. எளிதில் ஆவியாகக்கூடிய இரும இடைநிலை உலோக நைட்ரேட்டுக்கு இச்சேர்மம் ஓர் உதாரணமாகும். தைட்டானியம் அல்லது அதன் ஆக்சைடுகளை நைட்ரிக் அமிலத்தில் கரைப்பதன் மூலம் இதை தயாரிக்கலாம். 
 
## தயாரிப்பு

அசலான தைட்டானியம் நைட்ரேட்டு தயாரிப்பு முறை போலவே  தைட்டானியம் டெட்ராகுளோரைடு சேர்மத்தை டைநைட்ரசன் பெண்டாக்சைடைப் பயன்படுத்தி நைட்ரோயேற்றம் செய்தும் இதை தயாரிக்கலாம் 

:TiCl4  +   4 N2O5   →    Ti(NO3)4  +  4 ClNO2

தைட்டானியம் சேர்மங்களை நைட்ரிக் அமிலத்தில் கரைத்து நீரேறிய தைட்டானியம் நைட்ரேட்டை உற்பத்தி செய்யலாம்.

## கட்டமைப்பு

தைட்டானியம் நைட்ரேட்டு D2d சீரொழுங்குடன் நான்கு இருபல் நைட்ரேட்டு ஈந்தணைவிகளை கொண்ட ஓர் அணைவுச் சேர்மமாகும். N-O பிணைப்புகளுக்கு இடையில் ஒருங்கிணைவற்ற  1•29  மற்றும் 1•185 Å தொலைவு இடைவெளி காணப்படுகிறது. 
 
## இயற்பியல் பண்புகள்

அகச்சிவப்பு நிறமாலையில் 1635&nbsp;cm−1 இல் இது வலிமையாக ஈர்க்கப்பட்டு N-O பிணைப்பை அதிர்வு முறைக்கு ஒதுக்குகிறது 

சிலிக்கன் டெட்ராகுளோரைடு, கார்பன் டெட்ராகுளோரைடு போன்ற முனைவற்ற கரைப்பான்களில் இது கரைகிறது .

## வினைகள்

தைட்டானியம் நைட்ரேட்டு ஓர் ஈரமுறிஞ்சியாகும். ஆனால் ஒரு தெளிவற்ற நீரேற்றாகவே இது வரையறுக்கப்படுகிறது. நீரிலி நிலையில் இது ஐதரோ கார்பன்களுடன் கூட வினைத்திறன் மிக்கதாக உள்ளது தைட்டானியம் நைட்ரேட்டு என்-டோடெக்கேனுடன் கூட வினையில் ஈடுபடுகிறது.. மேலும் இது பாரா- டைகுளோரோபென்சீன்ம் அனிசோல், பைபீனைல் போன்ற சேர்மங்களோடும் சேர்ந்து வினையில் ஈடுபடுகிறது.

வெப்பச் சிதைவு வினையின் மூலமாக இது தைட்டானியம் ஆக்சைடாக சிதைவடைகிறது

## மேற்கோள்கள்

பகுப்பு:தைட்டானியம்(IV) சேர்மங்கள்
பகுப்பு:நைட்ரேட்டுகள்
பூவே செம்பூவே (தொலைக்காட்சித் தொடர்)

**பூவே செம்பூவே** என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பாகும் குடும்ப உறவுக்கும், காக்கிச் சட்டைக்கும் இடையேயான போராட்டத்தை மையமாக வைத்து எடுக்கப்பட்ட  தொலைக்காட்சித் தொடர் ஆகும். லைட் சவுண்ட் மற்றும் மேஜிக் நிறுவனம் தயாரிக்கும் இந்த தொடருக்கு இயக்குநர் சார்லஸ் திரைக்கதை அமைத்திருக்கிறார். இயக்குநர் மனோ பாலாஜி என்பவர் இயக்க, மௌனிகா தைரியமானா காவல் அதிகாரியாக பத்ரா என்ற கதாபாத்திரத்தில் நடிக்கின்றார். அண்ணி உமா மகேஸ்வரி என்ற கதாபாத்திரத்தில் பிரபல நடிகை ஷமிதா வில்லத்தனத்தில் அடுத்த பரிமாணத்தை காட்டி மிரட்ட வருகிறார். இவரின் தம்பியாக புதுமுக நடிகர் நியாஸ் கான் என்பவர் கார்த்திகேயன் என்ற கதாபாத்திரத்தில் பத்ராவுக்கு ஜோடியாக நடிக்கின்றார்.

## கதைச்சுருக்கம்
பத்ரா என்ற நேர்மையான இளம் போலீஸ் அதிகாரி திருமணமாகி புகுந்த வீட்டிற்கு செல்லும் ஒரு பெண். தனது கணவன் மீதான காதலுக்கிடையே, கடமையை ஆற்ற பாடுபடும் பத்ரா, உமா மகேஷ்வரியால் என்னென்ன பிரச்சனைகளை சந்திக்கிறாள்? தனது கணவனின் அன்பையும் குடும்பத்தினரின் மனதையும் எப்படி வெல்கிறார்? என்பது தான் இந்த தொடரின் கதை.

## நடிகர்கள்
* மௌனிகா - பத்ரா
* ஷமிதா - உமா மகேஷ்வரி
* நியாஸ் கான் - கார்த்திகேயன்

### உமா மகேஷ்வரி குடும்பத்தினர்
* உதயா - விநாயகம் 
* சாந்தி வில்லியம்ஸ் - காந்தி மதி  
* சுவேதா - கஸ்தூரி
* அசோக் பாண்டியன் -

## மேற்கோள்கள்

## வெளி இணைப்புகள்
* கலைஞர் தொலைக்காட்சி வலையகம்
* கலைஞர் தொலைக்காட்சி

பகுப்பு:கலைஞர் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காவல் தொலைக்காட்சி தொடர்கள்‎
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
தைட்டானியம் பெர்குளோரேட்டு

**தைட்டானியம் பெர்குளோரேட்டு** (*Titanium perchlorate*) என்பது Ti(ClO4)4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியமும் பெர்குளோரேட்டு அயனியும் சேர்ந்து இம்மூலக்கூற்றுச் சேர்மம் உருவாகிறது. நீரற்ற தைட்டானியம் பெர்குளோரேட்டு 130 பாகை செல்சியசு வெப்பநிலையில் வெடித்தலுடன் சிதைவடைகிறது. 85 பாகை செல்சியசு வெப்பநிலையில் இலேசான சிதைதலுடன் உருகுகிறது. 70 பாகை செல்சியசு வெப்பநிலையில் பதங்கமாதலுக்கும் 120 பாகை செல்சியசு வெப்பநிலையில் ஆவியாதலுக்கும் உட்படுகிறது. 2.35 என்ற அடர்த்தி மதிப்பைக் கொண்டுள்ளது. தைட்டானியம் பெர்குளோரேட்டு எளிதில் ஆவியாகக்கூடிய ஒரு சேர்மமாகும். இச்சேர்மம் சிதைவடையும்போது TiO2, ClO2  ஆக்சிசன் மற்றும் TiO(ClO4)2  சேர்மம் போன்றவை உருவாகின்றன. 

:Ti(ClO4)4 → TiO2 + 4ClO2 + 3O2 ΔH=+6 கி.கலோரி/மோல்.

## பண்புகள்

பெர்குளோரேட்டு குழுக்கள் இரண்டு ஆக்சிசன் அணுக்கள் வழியாக தைட்டானியத்துடன் பிணைந்த இருபற் ஈந்தணைவு பிணைப்பை தைட்டானியம் பெர்குளோரேட்டு கொண்டுள்ளது. எனவே இம்மூலக்கூறு டெட்ராகிசு(பெர்குளோரேட்டோ- O,O') தைட்டானியம்(IV) என்ற பெயராலும் அழைக்கப்படுகிறது.  

திண்மநிலையில் a=12.451 b=7.814 c=12.826 Å α=108.13 என்ற அலகுசெல் அளபுருக்களுடன் இது தெளிவான நிறமுள்ள ஒற்றை சரிவச்சு படிகங்களாக உருவாகிறது. 100 பாகை செல்சியசு வெப்பநிலையில் அலகு செல்களின் கன அளவு மதிப்பு 1186 Å3 ஆகும். ஒரு அலகுக்கூட்டில் நான்கு மூலக்கூறுகள் காணப்படுகின்றன. 
 
பெட்ரோலேட்டம், நைட்ரோமெத்தேன், டைமெத்தில்பார்ம்மைடு போன்ற சேர்மங்களுடன் தைட்டானியம் பெர்குளோரேட்டு வினைபுரிகிறது. 25 பாகை செல்சியசு வெப்பநிலைக்கு மேல் இது கார்பன் டெட்ராகுளோரைடுடன் வினையில் ஈடுபடுகிறது. 

டைமெத்தில் சல்பாக்சைடு, டையாக்சேன், பிரிடின்–என்–ஆக்சைடு, குயினோலைன்–என்-ஆக்சைடு மற்றும் நீருடன் கூடிய சால்வேட்டு அணைவுகளாகத் தைட்டானைல் பெர்குளோரேட்டு காணப்படுகிறது. 

## தயாரிப்பு

தைட்டானியம் டெட்ராகுளோரைடுடன் இருகுளோரின் ஏழாக்சைடு|டைகுளோரின் எப்டாக்சைடில்]] செறிவூட்டப்பட்ட பெர்குளோரிக் அமிலத்தைச் சேர்த்து வினைபுரியச் செய்தால் தைட்டானியம் பெர்குளோரேட்டைத் தயாரிக்கலாம். தைட்டானியம் டெட்ராகுளோரைடுடன் டைகுளோரின் எக்சாக்சைடைச் சேர்த்தும் இதை தயாரிக்க முடியும். வெற்றிடத்தில் 55 பாகை செல்சியசு வெப்பநிலைக்கு இதை சூடுபடுத்தினால் Cl2O6 குழுவைக் கொண்ட அணைவுச் சேர்மமாக உருவாகிறது. ஆவிநிலையிலிருந்து இது பதங்கமாகி தூய்மையான நீரற்ற படிகமாகிறது.  

## தொடர்புடைய பிற சேர்மங்கள்

டைசீசியம் எக்சாபெர்குளோரேட்டு உப்பில் In the salt dicaesium hexaperchloratotitanate, (Cs2Ti(ClO4)6)  பெர்குளோரேட்டு குழுக்கள் ஒற்றை ஆக்சிசன் வழியாக தைட்டானியத்துடன் பிணைந்துள்ளன.. தைட்டானியம் அணுவுடன் பிணைந்துள்ள பைனால்  மற்றும் குளுக்கோனிக் அமிலம் போன்ற மற்ற ஈந்தணைவிகளுடன் சேர்ந்து தைட்டானியம் பெர்குளோரேட்டு அணைவுச் சேர்மங்களைக் கொடுக்கிறது.  
தைட்டானியத்தின் பல்பகுதி ஆக்சிகுளோர்பெர்குளோரேட்டோ சேர்மமான Ti6O4Clx(ClO4)16−x சேர்மம் மிகையான TiCl4 மற்றும் டைகுளோரின் எக்சாக்சைடு ஆகியவற்றின் சேர்க்கையால் உருவாகிறது. இளமஞ்சள் முதல் அடர்மஞ்சள் வரையிலான நிறமும் வேறுபட்ட இயைபும் கொண்டதாக இச்சேர்மம் காணப்படுகிறது. 

## மேற்கோள்கள்

பகுப்பு:தைட்டானியம்(IV) சேர்மங்கள்
பகுப்பு:பெர்குளோரேட்டுகள்
டும் டும் டும் (தொலைக்காட்சித் தொடர்)

**டும் டும் டும்** என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:30 மணிக்கு ஒளிபரப்பாகும் காதல் மற்றும் குடும்ப காட்சிகள் நிறைந்த தொலைக்காட்சித் தொடர் ஆகும். இந்த தொடரை  *பிரதாப்* என்ப்பவர் இயக்க, நாயாகியாக விஜயலட்சுமி நடிக்க இவருக்கு ஜோடியாக புதுமுக விளம்பர நடிகர் மைக்கேல் நாயகனாக நடிக்கின்றார்.

## கதைச்சுருக்கம்
இந்த தொடரின் கதை கிராமத்தில் சமுதாயத்தில் சமமான அந்தஸ்துள்ள இரு பணக்கார குடும்பங்களை மையப்படுத்தி எடுக்கப்பட்டுள்ளது. முந்தைய தலைமுறையில் காதல் திருமணத்தால் நட்பாக பழகி வந்த இரு குடும்பதினர் பிரிவதுடன் இரண்டாக பிளக்கிறது. அடிக்கடி இவர்களிடையே நடக்கும் பிரச்சனைகளால் உயிரிழப்புகளும் நிகழ்ந்து அந்த ஊர் மக்களை சோகத்தில் ஆழ்த்துகிறது. 

இந்த பிரச்சனைக்கு முற்றுப்புள்ளி வைக்க இரு குடும்பத்தின் பெரியவர்கள் தங்களது குடும்பங்கள் மற்றும் ஊர் மக்களின் நலன் கருதி இரு குடும்பங்களின் ஒரு இளம் ஜோடிக்கு திருமணம் செய்து வைக்க முடிவு செய்கிறார்கள். ஆனால் அதற்கான வாய்ப்பு அமையாமல் தடைபட, பல்வேறு பிரச்சனைகளால் திருமணம் தள்ளிப்போக, ஊர் பகை கொழுந்துவிட்டு எரிகிறது. கடைசியில் அந்த இளம் ஜோடிக்கு ’டும் டும் டும்’ நடந்ததா? பிரிந்த குடும்பங்கள் ஒன்றாக இணைந்ததா? என்பது தான் தொடரின் கதை.

## நடிகர்கள்
* விஜயலட்சுமி
* மைக்கேல்

## மேற்கோள்கள்

## வெளி இணைப்புகள்
* கலைஞர் தொலைக்காட்சி வலையகம்
* கலைஞர் தொலைக்காட்சி

பகுப்பு:கலைஞர் தொலைக்காட்சி நிகழ்ச்சிகள்

பகுப்பு:கலைஞர் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ஆ. மகாராஜன்

**ஆ. மகாராஜன்** (A. Maharajan) ஒரு இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2019 ஆம் ஆண்டு தமிழக சட்டசபைக்கான இடைத்தேர்தலில் ஆண்டிபட்டி தொகுதியில் இருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இத்தேர்தலில் இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் வேட்பாளராக இவரது தம்பி லோகிராஜன் போட்டியிட்டுத் தோல்வியடைந்தார்.

## மேற்கோள்கள்

பகுப்பு:தேனி மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தேனி அரசியல்வாதிகள்
டி. ஏ. எழுமலை

**டி. ஏ. எழுமலை** (T. A. Elumalai) இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016 ஆம் ஆண்டு தமிழ்நாடு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகத்தின் சார்பில் பூந்தமல்லி சட்டமன்றத் தொகுதியிலிருந்து, பதினைந்தாம் தமிழக சட்டப்பேரவைக்கு தேர்ந்தெடுக்கப்பட்டார்.

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கட்சியிலிருந்து பிரிந்து தனி அணியைத் தொடங்கிய தலைவர் டி. டி. வி. தினகரனுக்கு விசுவாசமாகி, அவரது கட்சியான அம்மா மக்கள் முன்னேற்றக் கழகத்தில் இணைந்ததால், சபாநாயகரால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவராவார். 2019 ஆம் ஆண்டு மே மாதத்தில் நடைபெற்ற இடைத்தேர்தலில் பூந்தமல்லி தொகுதியில் அம்மா மக்கள் முன்னேற்றக் கழகத்தின் சார்பிடல் போட்டியிட்ட இவர் வாக்குகளின் எண்ணிக்கையில் மூன்றாமிடத்தைப் பெற்று தோல்வியடைந்தார்.

## மேற்கோள்கள்

பகுப்பு:1971 பிறப்புகள்
பகுப்பு:திருவள்ளூர் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:அம்மா மக்கள் முன்னேற்றக் கழக அரசியல்வாதிகள்